Grundejerforeningen Slotsfruens Vænges ordinære generalforsamling den 13. april 2016, kl. 19.00 i Husum Kirkes lokaler, Korsager Allé 12, 2700 Brønshøj.

28 stemmeberettigede deltagere.

Dagsorden:

1. Valg af dirigent: Søren Bojer blev enstemmigt valgt.

2. Formandens beretning v/ Jane Skou, Dyssevænget 13. Se vedlagte bilag 1.

1. Kommentar: Frank, Åvendingen 3. Vi skal være hurtigt ude for at få en kontrakt med et snerydningsfirma. I efteråret er alle kontrakter skrevet. Hvordan går det med asfaltlapningen på vejene. De sidste ting bliver lavet. Hvad med asfaltborterne? De huller, som bestyrelsen har fotograferet og dokumenteret, bliver lavet.
2.

3. Regnskab

* 1. Regnskab er vedlagt (bilag 2). Gennemgang ved Thorbjørn Argir. Vi har måttet erkende, at den rigtigt gode renteaftale er udløbet, og det kan ikke lade sig gøre at få noget lignende 2014. Der har været udgifter i forbindelse med advokat ifm vandafledningsprojekt. Det har ikke kunnet lade sig gøre at få de penge retur.
		1. Kommentar: er der gebyr på restancer? Svar: Der er vist ikke lovhjemmel til at pålægge gebyr på restancer i grundejerafgiften.
		2. Vedligeholdelse af veje: der har været forhøjelse af grundejerafgiften. Hvornår bliver der rettet op på kantstene osv? Det er ikke relevant for regnskabet. Det skal afklares i fremtiden i bestyrelsen. Indtil videre troede vi jo sidste år, at vi skulle lave vandprojekt.
		3. I sidste referat står der, at det skal afklares, om vi skal blive i Alm brand Bank. Det skal vi ikke, men vi ved fortsat ikke, hvor vi skal være - mange banker vil ikke have foreninger.
		4. Regnskabet er godkendt.

4. Indkomne forslag

* 1. Bybier forslag vedlagt (bilag 3). Margrete Munck og Birgitte Søndergaard Laursen: . Der er generelt ingen bier i byerne. Derfor vil vi gerne have nogle venlige bier til at bestøve frugttræer. Ud over det kan det blive et socialt fællesskab. Honning. Ny viden. Forslagsstillerne vil gerne have, at GF mener, at dette er en god idé.
		1. Søge om støtte til at oprette et bilaug i grundejerforeningen?:
		2. Søge om økonomisk opstartsstøtte. Økonomi er baseret på Utterslevsmoses Bilaug. Tidshorisonten er, at det bliver stillet op næste forår, men der er pt fyldt op på bi-skolerne. Forslagsstillerne vil frem mod næste generalforsamling arbejde på afklaring omkring placering, økonomi og fællesskabet og forhandler med Hofor om at bruge jorden ved overfaldsbygværket.
		3. Kommentarer fra salen:

 Frank: jeg er gammel bi-avler. Jeg kan ikke se, at der er næring nok i området til, at de kan producere honning. Det er en debat, om man undergraver naturlige bier. Det er også en debat, om bier kan leve i byer. Jeg tror ikke på, at der kan leve bier her.

 Mand: Jeg synes, det er en spændende idé.

 Lars: jeg kan ikke se, at der ikke skulle være føde nok til et par bistader eller tre.

Side 1

 Mand: man beder om 5.000 kr. nu, og så kommer der flere udgifter. Det er efter min mening ikke relevant for grundejerforeningen. Jeg bor ved siden af værket. Jeg vil ikke være nabo til 3 gange 40.000 bier. Jeg er virkelig ikke interesseret.

 Frank: jeg mener, at det er et projekt, som løber op i 20.000 kr.

 Viggo: jeg synes, det er en god idé. Det er principielt en god idé at støtte naturen. Jeg mener ikke, at det står i vedtægterne, men heller ikke at det er skrevet ud af vedtægterne.

 Svar: vi vil gøre det så udgiftsneutralt som muligt. Der er forsket i et gøre det let at bo ved siden af et bistade.

 Kommentar: kan man ikke starte i det private? Jeg kan ikke forstå, at det er GFs udgift.

 Kommentar: jeg vil gerne støtte det og er åben. På sigt skal det ikke koste for meget.

 Signe: det drejer sig kun om 5.000 kr. ifht hvad vi ellers bruger penge på. Det er fint, at et bilaug sætter sig ind i tingene, og så kommer de på næste gf og har mere afklaring. Lige nu handler det kun om 5.000 kr.

 Nabo-Frank: jeg mangler ikke bier og har masser af æbler. Bier ser ikke fredelige ud, når man kommer i dragter med røgmaskiner.

 Det er ganske naturligt, at man har dragter og røg, når man er nybegynder, men bierne er ikke farlige. Hvepse er meget værre. Formålet er da rigtigt godt. Man ser i USA flere steder, at der er 100 mio bier, som dør pga GMO. Der er selvfølgelig ideologiske holdninger osv, men jeg kan ikke se, at man ikke skal gøre det.

 Dame: sølle 5.000 kr.! Det er relativt. Vi ved jo ikke på nuværende tidpunkt, om der kommer flere udgifter. Desuden: jeg kan ikke se forskel på en bi og en hveps, så jeg er ikke interesseret.

 Mand: 5.000 kr. af andre menneskers penge skal man have respekt for.

 Mand: har så mange problemer med overfaldsværket med rotter og dræbersnegle.

 Svar: vi vil undersøge om det er muligt at bruge overfaldsværket. Vi vil også undersøge andre steder. Men dette handler ikke kun om de problemer, som skal løses. Det er også et ideologisk projekt og et globalt problem. Det er et bilaug, som kan inddrages – Vi kan komme og tale om bier ved blomsterbyttedag, kurser, børn kan få introduktion osv. I dag er det kun 5.000 kr.

 Signe: jeg vil gerne sige undskyld for at kalde 5.000 kr sølle, men jeg satte det i perspektiv til foreningens øvrige udgifter. Jeg havde bier på min grund, da jeg var barn. De stod mindre end 50 m fra huset uden problem.

Side 2

 Mand: hvordan virker formålsparagraffen?

 Svar: vi skal holde vores haver og vores veje. Der står ikke noget om hverken fodboldmål eller bistader.

 Frank: bier er fredelige, hvis man køber den rigtige race, men de forsvarer sig, hvis man fx træder på dem.

 Jan: Er det nødvendigt i opstartsfasen, at der kommer 5 personer på bi-skole?

 Svar: fordi det også er det sociale element. Men det er 5, fordi det var det antal, det lige landede på.

 Mand: hvad er alternativet til placeringen på overfaldsværket?

 Svar: fx ved åen eller sådan noget. Det er ikke afklaret.

 Viggo: vores værdi på husene stiger, hvis vi også har sociale tiltag her.

 Mand: jeg mener, at det falder uden for formålsparagraffen.

 Mand: sociale tiltag er en god idé.

* + 1. Der stemmes om, at der bliver startet et bilaug med støtte på 5.000 kr:
		2. 13 stemmer for, 12 stemmer imod.

5. Orientering fra

* 1. vandafledningsgruppen v/ Signe Knattrup, Åvendingen 10a. Se bilag 4.

 Kommentar: jeg vil ikke være skadefro, men i Gladsaxe kommune står vi nu med en regning på 600.000 kr. Jeg har hørt, at Hofor trækker sig fra alt dette, fordi det er for dyrt.

 Mand: hvem er med i denne gruppe og hvad er kommissoriet?

 Svar: se ref. fra den ekstraordinære generalforsamling 2015, men forklaring er, at det er en gruppe mennesker, som har forsøgt at arbejde med dette.

 Jane (uden for formandskab): vi er jo en lille aktør i dette store spil. Vores indsats er ikke afgørende for kommunernes projekt. Er der noget om, at det er 10 kommuner, som skal blive enige om denne vandhåndtering?

 Signe: flere firmaer retter op på Harrestrup å. Vi er overhovedet ikke de sidste ifht åen. Det er Hvidovre. Og der er noget om, at overfladevandet ikke skal løbe på vores veje.

 Frank: vi kan ikke gøre meget ved det.

 Jens Erik: ja, der er mange kommuner, som skal samarbejde, og ja, vi er en lille spiller. Der var en unik mulighed for at få et stort og kraftigt tilskud. Jeg synes, vi skal følge op på, at der er udfordringer i vores område.

Side 3

 Mand: åen gror mere og mere til. Skal den ikke oprenses?

 Svar: Det bliver den vist. Der er folk fra kommunen, som har beskåret langs bredden. Dette falder uden for emnerækken.

 Frank: der var knald på gennemstrømningen i efteråret. Vandet forsvinder.

 Mand: hvis man kontakter Vej og park (Teknik og miljøforvaltningen), så kommer de i løbet af et par dage.

 Viggo: det var en god idé med vores vandprojekt, men det lykkes ikke. Bestyrelsen har arbejdet godt, og det må I gerne fortsætte med (ros).

* 1. Fællesarrangementer v/ Jane Skou: Drivkraften er nabohjælp og socialt fællesskab. Ellers henviser Jane til sin beretning.

6. Honorar til bestyrelsen: Bestyrelsen foreslår det uændret. (3.800 kr. til formand, kasserer og sekretær). Vedtaget.

7. Valg

 kasserer: Thorbjørn Argir: modtager genvalg: valgt

 bestyrelsesmedlem : Jan Steffensen: modtager genvalg: valgt

 Gitte Ganderup: modtager genvalg: valgt

 to suppleanter: Grete Rung: modtager genvalg: valgt

 Jacob Munk: modtager ikke genvalg:.

 Laila Klamer, Spangen 8, valgt.

 to revisorer: Niels Munk: modtager genvalg: valgt

 Lis Johansen: modtager genvalg: valgt

 revisorsuppleant: forbliver tom

8: Fastsættelse af kontingent: bestyrelsen foreslår, at det fastholdes. Vedtaget.

 Kommentar: 10. april 2013 besluttede vi at sætte kontingentet 100 kr. op for at spare op til kantstensopretning.

 Svar: vi mente, at det skulle afklares, om vi skulle lave vandprojekt, inden vi begyndte at lave kantstene, hvis der nu skulle lave en anden løsning på vores veje.

 Jane: disse penge har været i spil i mange år. I 1998 fik vi lavet nye veje. Vejene duer de fleste steder endnu. Intentionerne med de penge får nye planer hvert år.

 Lars: da vi købte hus i 2002, var der påtegnet 2.000 kr. ekstra til de nye veje dengang. Jeg synes, at grundejerafgiften skal være uændret, for at vi ikke får en ekstraregning.

Side 4

 Thor: det tager rigtigt mange år at spare de penge op, som vi skal bruge til at reparere veje. Jeg mener også, at kontingentet skal være uændret.

 Viggo: jeg synes, det er rigtig godt, at vi sparer op, så vi ikke risikerer merudgifter.

9. Eventuelt:

 Orientering om nabohjælp v/Jan Steffensen. Se vedlagte bilag 5, der også husstandsomdeles sammen med næste kontingentopkrævning.

 Signe: jeg vil opfordre til, at man ikke smider kattemad uden for sit hus til katte og pindsvin.

 Mand: jeg vil gerne opfordre til, at man spørger mistænkelige mennesker på vores veje, om man kan hjælpe dem med noget eller hilser på dem.

 Jane: loppemarkedsarrangørerne har modtaget 500 kr. til annoncering og skal derefter blive selvkørende økonomisk.

 Ref. Gitte Ganderup

 Søren Bojer\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Gitte Ganderup\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Side 5